साइबर सिक्योरिटी/हैकिंग (Cyber Security Hacking): कंप्यूटर फॉरेंसिक की फील्ड काफी उभर रही है। अपनी आईटी सिक्योरिटी सुनिश्चित करने के लिए अमूमन हर कंपनी को इन प्रोफेशनल्स की जरूरत होती है। ई-काउंसिल सर्टिफाइड एथिकल हैकर और स्कूल ऑफ एथिकल हैकिंग (हैदराबाद), आईआईआईटी (इलाहाबाद) आदि संस्थानों में इसकी पढ़ाई होती है। सीईएच, सीआईएसए, सीआईएसएसपी, सीएचएफआई, एमएसएस, एससीएनपी आदि कुछइसी तरह के कोर्सेज हैं। साइबर एक्सपर्ट पवन दुग्गल ने बताया कि यह फील्ड साइंस या टेक्निकल बैकग्राउंड की मांग करती है, लेकिन ऐसा अनिवार्य नहीं है। नॉन टेक्नीकल लाइन के विद्यार्थी भी इस फील्ड में कैरियर बना सकते हैं, बशर्ते नवीनतम हैकिंग टेक्नोलॉजी में उनकी रुचि हो व अच्छी पकड़ हो।